Rikunarita-ORG/Wikinium huggingface dataset:
# Филмски плакат

**Филмски плакат** за македонскиот игран филм Бал-кан-кан
**Филмски плакат** за филмот Монти Пајтон и Светиот Грал ‎
**Филмски плакат** — плакат чија главна цел е промоција на некое филмско дело. Најчесто тие содржат впечатлива слика која треба да го зголеми интересот кај населието за дадениот филм. Претежно на овие плакати се среќаваат главните ликови од филмот или некоја впечатлива сцена. Често се среќаваат и комбинации од повеќе сцени. Порано се користеле цртежи наместо слики, поради техничките можности.

Освен слика, тие содржат и текст кој скоро секогаш е составен од имињата на главните глумци, режисерот и насловот на филмот пропратен со некој слоган или впечатлива реченица. Најчесто тука е и датумот на издавање или премиерата во кино. Филмските плакати најчесто се објавуваат пред или во кино салите, како и надвор во трговски центри или прометни улици. Истата слика често се користи и за флаери и памфлети или друг рекламен материјал со поинаква големина. Филмските плакати се стари колку и филмовите, со тоа што на почетокот на XX век тие биле едноставни илустрации од некоја сцена или пак уметничка интерпретација на некое случување од филмот или општо ја обработува филмската тема.

## Колекционерство

Колекционерството или собирањето на филмски плакати како спомен и сеќавање се среќава заедно со собирањето на автограми, фотографии, поштенски марки и други видови на специфични работи. Собирањето на филмски плакати најмногу се раширило по Втората светска војна. Ентузијастичните колекционери започнале со собирање на филмски плакати иако имало популарни биле и разни видови на памфлети, списанија, специфични салфети и слично. Колекционерството на филмски плакати е распростането и во Република Македонија.

## Наводи
# Филантропија

Херодот Атик, грчки филантроп, живеел во 2 век
**Филантропија** (старогрчки: φιλανθρωπία) е подготвеност да му се помогне на својот ближен. И покрај тоа што порано било верска норма и доблест, сега под поимот филантропија се подразбира активен напор да се промовира благосостојбата на човекот.

Човештината или хуманоста е активен однос кон човековите вредности, особено за други луѓе. Човекољубието вклучува посебна грижа за луѓе кои не се во состојба да ги задоволат своите основни потреби. Суштината на филантропијата не се однесува на создавањето зависност на послабите, туку почитување на личноста на секој поединец и зајакнување на неговиот потенцијал.

|  |  |  |
| --- | --- | --- |
| „ | *Јунаштво е да се спасиш себеси од другите, а човекољубието е да ги спасиш другите од себе.* | “ |
# Кабаре

Кабарето Фоли-Бержер, Едуар Мане
**Кабаре** (француски: *cabaret*) — облик на забава која вклучува комедија, песна, танц и театар, и се изведува најчесто во собиралишта како што се ресторани и ноќни клубови со сцена за изведби, при што публиката седи на маси (често јадејќи и пиејќи) гледајќи ја изведбата. Собиралиштето само по себе може да се вика "кабаре". Почетокот на 20 век вовел револуционерно нова кабаре култура. Најпознати изведувачи биле Жозефин Бејкер и трансвестисткиот изведувач Жоао Франциско дос Сантос (Мадам Сата). Тематиката им варирала од политичка сатира до лесна забава.

Терминот е француски збор за баровите и кафулињата каде е роден овој начин на забава, како поуметнички тип од "пеечкото кафуле" (*café-chantant*). Зборот доаѓа од среднохоландскиот збор *cabret*, преку стариот севернофранцуски збор *camberette*, кој потекнува од доцнолатинскиот *camera*. Во основа значи "мала соба".

Кабареата се појавиле во Франција за време на Бел Епок (*Belle Époque*: 1890 - 1914) и придонеле за кратко да се ублажат социјалните бариери - во нив можеле да се сретнат како припадници на богатата класа, така и обични работници. Најпознати кабареа во Франција биле Црната Mачка (*Le Chat noir*) и Фоли-Бержер (*Folies Bergère*), кои истовремено биле ресторани, кафулиња, концертни хали, театар итн.

*Le Chat noir* е едно од првите уметнички кабареа. Создадено е во 1881 од Родолф Сали (*Rodolphe Salis*) во Монмартр (кварт во Париз познат по честотата на уметници и интелектуалци). Ова кабаре било исклучително успешно и во него можеле да се видат познати лица од тој период - Алфонс Але, Жан Ришепен, Аристид Бријан, Пол Делме и други.

"Кабаре" исто така се однесува на борделите од средоземен стил - бар со маси и жени кои се шетаат меѓу нив и ја забавуваат клиентелите. Вообичаено овие установи одржуваат некаква форма на сценска забава: често пејачки и танчерки - при што нивната непристојност варира со квалитетот на установата. Меѓутоа, под кабаре денес се подразбира пософистицирана форма на забава, а во некои случаи се третира и како посебен вид на уметност.

## Наводи
# Г-ѓа Минивер

| *Г-ѓа Минивер* |
| --- |
| Филмскиот плакат |
| Режисер | Вилијам Вајлер |
| Продуцент | Сидни Френклин |
| Сценарист | Џен Струтер (книга) Џорџ Фросшел Џејмс Хилтон Клодин Вест Артур Вимперис |
| Главни улоги | Грир Гарсон Волтер Пиџион Тереза Рајт Меј Вити Реџиналд Овен Хенри Траверс Ричард Неј Хенри Вилкоксон |
| Музика | Херберт Стотхарт |
| Кинематографија | Џозеф Рутенберг |
| Монтажа | Харолд Ф. Крис |
| Дистрибутер | „Metro-Goldwyn-Mayer“ |
| Премиера | 4 јуни 1942 (1942-06-04) |
| Времетраење | 134 минути |
| Земја |  САД |
| Јазик | Англиски |
| Буџет | $1,344,000 |
| Бруто-заработка | $8,878,000 |

**Г-ѓа Минивер** е американски драма филм од 1942, режиран од Вилијам Вајлер, со глумците Грир Гарсон, Волтер Пиџион и Тереза Рајт. Заснован на фиктивна домаќинка создадена од Џен Струтер, во 1937, за серија колумни во весник, филмот освоил шест академски награди, меѓу кои и оскарите за најдобар режисер, филм, глумица во главна улога и глумица во споредна улога.

## Награди и номинации

*Г-ѓа Минивер* е добитник на шест оскари:

| Награда | Резултат | Номиниран/а | Белешка |
| --- | --- | --- | --- |
| Најдобар филм | Победник | „Metro-Goldwyn-Mayer“ | (Пред 1951 оваа награда се давала на продуцентската компанија наместо на поединечен продуцент.) |
| Најдобар режисер | Победник | Вилијам Вејлер |  |
| Најдобар глумец | Номинирана | Волтер Пиџион | Победил Џејмс Кегни за *Јенки Дудл Денди* |
| Најдобра глумица | Победник | Грир Гарсон |  |
| Најдобро сценарио | Победник | Џорџ Фрошел, Џејмс Хилтон, Клодин Вест, Артур Вимперис |  |
| Глумец во споредна улога | Номинирана | Хенри Траверс | Победил Ван Хефлин за *Џони Игер* |
| Глумица во споредна улога | Победник | Тереза Рајт |  |
| Глумица во споредна улога | Номинирана | Меј Вити | Победила Тереза Рајт за *Г-ѓа Минивер* |
| Најдобра кинематографија | Победник | Џозеф Рутенберг |  |
| Најдобри визуелни ефекти | Номинирана | А. Арнолд Џилиспи (фотографија) Ворен Њукомби (фотографија) Даглас Ширер (звук) | Победиле Гордон Џенингс. Фарсиот Едуарт, Вилијам Л. Переира и Луис Мисенкоп за *Искористи го дивиот ветер* |
| Најдобра монтажа | Номинирана | Харолд Ф. Крис | Победил Дениел Мендел за *Гордоста на Јенките* |
| Најдобар звук | Номинирана | Даглас Ширер | Победил Нејтан Левинсон за *Јенки Дудл Данди* |

## Наводи

## Надворешни врски

* *Mrs. Miniver* на  Семрежната филмска база на податоци (англиски)
* *Mrs. Miniver* на Allmovie
* *Mrs. Miniver* на филмската база TCM
* *Mrs. Miniver* на Rotten Tomatoes.
* „Where Is Today's Mrs. Miniver?“. Архивирано од изворникот на 2008-10-17. Посетено на 28 март 2008.
* „Mrs. Miniver Opening Scenes“. Посетено на 20 август 2008.
* „Mrs. Miniver and the German Soldier“. Посетено на 20 август 2008.
* „The full Cast of Mrs. Miniver“. Посетено на 9 октомври 2008.
* „Mrs. Miniver Script transcript“. Посетено на 8 октомври 2008.
* *Г-ѓа Минивер* на радио театарот Лукс: 6 декември 1943

|group11 = 2020-ти
|list11 = **Земја на номадите** (2020) • **CODA** (2021) • **Сè насекаде одеднаш** (2022) • **Опенхајмер** (2023)

* **Анора** (2024)

}}

}}
# Платинестата русокоса (филм)

**„Платинестата русокоса“** (англиски: *Platinum Blonde*) — американски филм од 1931 година, во режија на Френк Капра (Frank Capra). Главните улоги ги толкуваат: Џин Харлоу (Jean Harlow), Лорета Јанг (Loretta Young), Роберт Вилијамс (Robert Williams), Реџиналд Овен (Reginald Owen), Волтер Катлет (Walter Catlett), Халивел Хобс (Halliwell Hobbes), Едмунд Бриз (Edmund Breese), Клод Алистер (Claude Allister), Доналд Дилавеј (Donald Dillaway) и Луис Клосер Хејл (Louise Closser Hale). Снимен на почетокот од Големата депресија, филмот се бави со класните разлики во американското општество. Автори на сценариото се Даглас В. Черчил (Douglas W. Churchill) и Хари Чендли (Harry Chandlee), во соработка со Роберт Рискин (Roberta Riskina) и Џо Сверлинг (Jo Swerling) и Дороти Хауел (Dorothy Howell). Во насловната улога брилјира надарениот глумец Роберт Вилијамс, кој умрел еден месец по премиерата на филмот.

## Синопсис

Стјуарт Смит (го игра Вилијамс) е чесен и скромен новинар кому правилата на работата и личниот углед му се на прво место. Тој добива задача да го истражи скандалот во едно богатото семејство Шајлер кое живее на Лонг Ајленд. Таму, тој ја запознава импулсивната и привлечната ќерка Ен (ја игра Харлоу). Тие започнуваат љубовна врска и стапуваат во брак, но Стјуарт сфаќа дека ја загубил својата лична слобода. Кај шпанскиот амбасадор се одржува прием на кој присуствува и новинарката Галагер (ја игра Јанг), која е најдобрата пријателка на Стјуарт, а истовремено, таа е вљубена во него. Набргу доаѓа до пресметка во весниците меѓу Стјуарт и уредникот на неговиот поранешен весник. На крајот, тој сфаќа дека отсекогаш ја сакал Галагер и дека бракот со Ен бил погрешен чекор.

## Наводи
# Винсент Прајс

Прајс како господин Менингем во претставата ,,Angel Street" (1941–1942)
**Винсент Прајс** (1911 - Лос Анџелес, 27 октомври 1993
), американски глумец, холивудски ветеран, ѕвезда на класичните хорор филмови, како што се: „Куќа од восок“ и „Гавран“.
# Џек Лондон (езеро)

Езеро Џек Лондон
Локација
**Езерото Џек Лондон** (руски: Озеро Джека Лондона, на латиница: *Ozero Dzheka Londona*) е со површина од 14,5 км2. Тоа е планинско езеро сместено во округот Јагоднински во областа Магадан во Далекуисточниот федерален округ на Русија.

Името го добило во 1932 година по американскиот писател, новинар и социјалистички активист Џек Лондон. Името му го дал рускиот геолог П. Скорнјаков, по желба на Јури Билибин, шеф на првата геолошка експедиција во Колима, кој имал идеја да именува една од неименуваните географски локации на Далечниот североисток по писателот.

## Географија

Езерото лежи на надморска височина од 803 метри меѓу планинскиот венец Ангачак (руски: Ангачак) на запад и Уаза-Ина на исток, на горниот тек од сливот на реката Колима. Од него извира Кијуел-Сиен, притока на реката Колима.

|  |
| --- |
|  Поглед на езерото Џек Лондон |

## Поврзано

* Список на езера на Русија

## Наводи
# 20 000 милји под морето (филм од 1954)

**20 000 милји под морето** (англиски: *20.000 Leagues Under the Sea*) - американски филм од 1954 година, во режија на Ричард Флејшер (Richard Fleischer), според сценариото на Ерл фелтон (Earl Felton). Главните улоги ги граат: Џејмс Мејсон (James Mason), Пол Лукас (Paul Lukas), Кирк Даглас (Kirk Douglas) итн. Филмот се одликува со одлична фотографија и сценографија, а во него се истакнува Џејмс Мејсон со маестрално одиграната улога на капетанот Немо. Филмот освоил две награди „Оскар“: за сценографија и за визуелни ефекти.

## Синопсис

Во 1868 година, на светските мориња владее паника поради честите потопувања на бродовите, наводно од страна на големо морско чудовиште. Поради тоа, американската влада го повикува најценетиот светски стручњак за поморство, францускиот професор Пјер Аронакс (го игра Лукас), кој треба да ја испита мистеријата. Тој заминува на пат, заедно со стручњакот за харпуни, морнарот Нед Ланд (го игра Даглас). Набрзо, тие откриваат дека не се работи за морско чудовиште, туку за подводното пловило „Наутилус“ со кое управува капетанот Немо (го игра Мејсон)...

## Наводи
# Мадам Икс

**„Мадам Икс“** (англиски: *Madame X*) — филм на режисерот Дејвид Ловел Рич (David Lowell Rich) од 1966 година, снимен по сценариото на Џин Холовеј (Jean Holloway). Филмот е заснован врз истоимената драма на францускиот драмски писател Александар Бисон од 1908 година (Alexandre Bisson). Главните улоги ги играат: Лана Тарнер (Lana Turner), Џон Форсајт (John Forsythe), Рикардо Монталбан (Ricardo Montalban), Констанс Бенет (Constance Bennett) и Бурџис Мередит (Burgess Meredith).

## Синопсис

Холи Паркер, сопругата на угледниот дипломат Клеј Андерсон, води здодевен живот за време на неговото отсуство. Така, таа започнува љубовна врска со еден богат ерген, но животот ѝ се распаѓа кога тој случајно погинува. Тогаш, свекрвата ја наговара да ги остави Клеј и детето и да почне нов живот на друго место. Неколку години подоцна, Холи станува проститутка, а кога еден ситен криминалец се обидува да уценува, работите стануваат уште полоши...

## Наводи
# ISO/IEC 80000

**ISO 80000** или **IEC 80000** е меѓународен стандард за изразување на физичките величини, мерните единици и формулите кајшто се користат, во научни и образовни документи ширум светот. За стандардот се задолжени Меѓународната организација за стандардизација и Меѓународната електротехничка комисија. Највеќето земји доследно ги следат овие стандарди во учебниците по математика и природни науки.

Семејството на стандарди ISO/IEC 80000 е заокружено и завршено со објавувањето на Дел 1 во ноември 2009. Во воведот стои дека „Системот на величини, вклучувајќи го нивниот сооднос, величините на кои се засноваат единиците од SI, се нарекува Меѓународен систем на величини [*International System of Quantities*] и се означува со „ISQ“ на сите јазици.“

## Делови

Стандардот е составен од 14 делови:

| Дел | Назив | Извор |
| --- | --- | --- |
| ISO 80000-1 | Општо | ISO 31-0, IEC 60027-1 и IEC 60027-3 |
| ISO 80000-2 | Математички знаци и симболи во природните и техничките науки | ISO 31-11, IEC 60027-1 |
| ISO 80000-3 | Простор и време | ISO 31-1 и ISO 31-2 |
| ISO 80000-4 | Механика | ISO 31-3 |
| ISO 80000-5 | Термодинамика | ISO 31-4 |
| IEC 80000-6 | Електромагнетизам | ISO 31-5, IEC 60027-1 |
| ISO 80000-7 | Светлина | ISO 31-6 |
| ISO 80000-8 | Акустика | ISO 31-7 |
| ISO 80000-9 | Физичка хемија и молекуларна физика | ISO 31-8 |
| ISO 80000-10 | Атомска и јадрена физика | ISO 31-9 and ISO 31-10 |
| ISO 80000-11 | Карактеристични броеви | ISO 31-12 |
| ISO 80000-12 | Физика на тврдото тело | ISO 31-13 |
| IEC 80000-13 | Информатика и сметачка технологија | потточки 3.8 и 3.9 од IEC 60027-2:2005 и IEC 60027-3 |
| IEC 80000-14 | Телебиометрика за човечката физиологија | IEC 60027-7 |

## Наводи

## Поврзано

* Меѓународна организација за стандардизација
* Меѓународна електротехничка комисија

## Надворешни врски

* ISO TC12 стандарди — Величини, единици, симболи, фактори на претворање (англиски)
* Посебно издание на NIST 330 — Меѓународен систем на мерни единици (англиски)
* Посебно издание на 811 на NIST — Водич за употреба на Меѓународниот систем на мерни единици (англиски)
# Твитер

Твитер
Twitter, Inc.|  |
| Вид претпријатие | Јавна |
| Вид место | социјална мрежа, микроблогирање |
| Берзанска ознака | NYSE: TWTR |
| Основано | 21 март 2006 (2006-03-21) |
| Седиште | Сан Франциско, Калифорнија, САД |
| Опслужувано подрачје | Ширум светот |
| Основач(и) | Џек Дорсеј, Ноа Глaс, Еван Вилијамс, Биз Стоун |
| Важни личности | Џек Дорсеј (Претстедател) Дик Костоло (Извршен директор) |
| Дејност | Интернет |
| Приходи | ▲ US$3.46 билиони (2019) |
| Оперативен доход | ▲ US$453 милиони (2018) |
| Заработка | ▲ US$1.47 билиони (2019) |
| Вработени | 2,000+ (2013) |
| Подружници | Вајн |
| Адреса | twitter.com |
| Место на Алекса | ▼ 52 (Global, July 2020
) |
| Зачленување | Required to post, follow, or be followed |
| Корисници | 200 милиони (активни од февруари 2013) |
| Пуштено | 21 март 2006 (2006-03-21) |
| Тековна состојба | Активен |
| Програмски јазик | Јава, Рубин, Скала, Јава |

**Твитер** (англиски: *Twitter*), во јули 2023 година ребрендиран во **X** — мрежно место во сопственост и управуванa од американската компанија X Corp., како наследник на Twitter Inc, која нуди услуга за социјално вмрежување и микроблогирање, овозможувајќи им на своите корисници да праќаат текстуални пораки, слики и видеа - наречени „твитови“ (англ. *tweets*). Регистрираните корисници можат да објавуваат твитови, но и да „ретвитуваат“ твитови од други корисници како и да испраќаат директни пораки на други регистрирани корисници. Објавените твитови се јавно видливи, но сепак испраќачите можат да го ограничат праќањето на пораките на нивните претплатници. Корисниците можат да следат други корисници.

Твитер бил основан од Џек Дорси, Ноа Глас, Биз Стоун и Еван Вилијамс во март 2006 година и бил лансирање во јули 2006 година. Седиштето на нејзината поранешна матична компанија, Twitter, Inc., било во Сан Франциско, САД и имала преку 25 канцеларии ширум светот. Twitter има стекнато популарност низ целиот свет и на почетокот од 2019 имал повеќе од 330 милиони месечни активни корисници. Понекогаш Twitter се нарекува и „СМС на интернетот“.

На 27 октомври 2022 година, бизнис магнатот Илон Маск го купил Твитер за 44 милијарди американски долари, со што стекнал контрола врз платформата.  По купувањето, платформата била критикувана поради сѐ поголемиот број на твитови кои содржат говор на омраза. Во јули 2023 година, Маск објавил дека Twitter ќе биде ребрендиран во X и дека неговото лого со сина птица нема повеќе да се употребува.

## Наводи